wickkiey/tamil-wikipedia-markdown huggingface dataset:
# நாட்றம்பாளையம்


**நாட்றம்பாளையம்** (Natrapalayam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிகோட்டை வட்டத்தில், தளி ஊராட்சி ஒன்றியத்தின் நாட்றம்பாளையம் ஊராட்சிக்குட்பட்ட ஒரு வருவாய் கிராமம் ஆகும்.  
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 2258 வீடுகள் உள்ளன. கிராமத்தின் மொத்த மக்கள் தொகையானது 9687 ஆகும். இதில் ஆண்கள் எண்ணிக்கை 5184, பெண்களின் எண்ணிக்கை 4503 என உள்ளது. மக்களின் கல்வியறிவு விகிதமானது 51.1% என உள்ளது.
# இருவர் மட்டும்

**இருவர் மட்டும்** (*Iruvar Mattum*) என்பது 2006 இல் வெளிவந்த தமிழ்த் திரைப்படமாகும். இதனை துவராகி ராகவன் இயக்கியுள்ளார். இப்படத்தில் அவர், சுனிதா வர்மா ஆகியோர் நடித்துள்ளனர்.  

ஒளிப்பதிவாளரராக பி. கே. எச் தாஸ் பணியாற்றினார். இப்படத்தின் படப்பிடிப்பு கேரளாவில் சாலக்குடி என்ற இடத்தில் நடைபெற்றது.  

பாடல்களை வைரமுத்து எழுதியிருந்தார். விஜய் ஆண்டனி இசையமைத்திருந்தார்.  

## நடிகர்கள்
- சிறீநகர் கிட்டி - அழகு சுந்தரம்
- சுனிதா வர்மா - செல்வி

## ஆதாரங்கள்
# கசூரினா கடற்கரை


**கசூரினா கடற்கரை**, இலங்கை நாட்டின் வட மாகாணத்தில் யாழ்ப்பாணம் எனும் இடத்தில் இருந்து 20 கி.மீ தொலைவில் யாழ் மாவட்டத்தில் காரைநகா் பிரதேசசபை எல்லைக்குட்பட்ட பகுதியில் காரைநகா் ஊரில் அமைந்துள்ள கடற்கரை ஆகும்.  

தினமும் வெளிநாட்டு உல்லாசப் பிரயாணிகளையும் தென்னிலங்கை மக்களையும் கவா்ந்து மக்கள் வந்துபோகும் பிரதான சுற்றுலாத் தலமாக விளங்கும் கசூரினா கடற்கரை பிரபலமானதற்கு காரணங்கள் இங்கு அளவான அலையுடன் சரிவு குறைவான கடல் மண்ணும் அமைந்திருப்பதால் கடலில் குளிப்பவா்களுக்கு இது இதமான அனுபவமாக அமைந்துள்ளது.  

கடற்கரை மணற்பரப்பில் அழகிய வடிவங்களில் சிப்பி, சங்கு, கடற்கல் போன்றவை கிடைக்கும் என்பதால் இங்கு வரும் உல்லாசப் பிரயாணிகள் நினைவாக இவற்றை சேகரித்து செல்லுவா்.  

2004 சுனாமியின் போது இந்த கடற்கரை பிரதேசம் முற்றாக நீரால் நிரம்பியது என்றபோதும் யாருக்கும் சேதங்கள் இல்லை. அதே நாள் இந்த கடற்கரைக்கு மிக அருகில் அமைந்துள்ள ஈழத்துச் சிதம்பரம் எனப்படும் காரைநகா் சிவன்கோவில் தோ் திருவிழாவில் ஏராளமான மக்கள் பங்கேற்றிருந்தனா்.  

இந்த கடற்கரைபில் நின்று பாா்க்கும் போது ஆங்கிலேயரால் பல நூற்றாண்டுகளுக்கு முன் கடற்போக்குவரத்து அடையாளமாக கட்டப்பட்ட கலங்கரை விளக்கம் எனப்படும் வெளிச்ச வீடு தென்படும்.  

கசூரினா என்பதற்கு சவுக்கு மரம் என்ற அா்த்தம் இருப்பதாகவும் சவுக்கு மரங்கள் நிறைந்து காணப்படும் பகுதியாக இந்த கடற்கரை காணப்படுவதால் இந்த பெயா் ஏற்பட காரணமாக இருந்தது எனவும் செவிவழி தகவல்கள் உண்டு.  

யாழ்ப்பாண மாவட்டத்தின் பிரதான சுற்றுலாத்துறை வருவாய்க்கு கசூரினா கடற்கரை மிகமுக்கியமான பங்கு வகிப்பது குறிப்பிடத்தக்கது.
# மந்தாகினி (நடிகை)



**மந்தாகினி** (Mandakini) (பிறப்பு சூலை 30, 1963. இயற்பெயர் யாஸ்மின் ஜோசப்) முன்னாள் பாலிவுட் நடிகை. இவர் 1985இல் வெளிவந்த "ராம் தேரி கங்கா மைலி" என்கிற படத்தில் நடித்ததன் மூலம் அறியப்படுகிறார்.  

## இளமைப்பருவம்
மந்தாகினி மீரட்டில் ஆங்கிலோ இந்தியர்கள் குடும்பத்தில் பிறந்தார். இவரது தந்தை ஜோசப் ஒரு பிரித்தானியர். தாய் முஸ்லிம் மதத்தை சார்ந்தவர்.  

## தொழில்
மீரட்டில் இருந்து அறியப்படாத பெண்ணாக தனது வாழ்க்கையயைத் தொடங்கினார். இயக்குநர் ரஞ்சித் விர்க் "மஸ்லூம்" என்ற படத்தில் இவரை "மாதுரி" எனப் பெயரிட்டு அறிமுகப்படுத்தினார். 1985ஆம் ஆண்டு இவருடைய 22வது வயதில் ராஜ் கபூர் இவரை "ராம் தேரி கங்கா மைலி" என்கிற தனது படத்தில் மந்தாகினி என்ற கதாபாத்திரத்தில் தனது இளைய மகன் ராஜீவ் கபூருடன் நடிக்க வைத்தார். படம் மிகப்பெரிய வெற்றியை ஈட்டியது, இதற்காக பிலிம்பேர் இவருக்கு சிறந்த நடிகைக்கான விருதினை வழங்கியது. மந்தாகினி மேலும் நடிகர் மிதுன் சக்கரவர்த்தியுடன் *டான்ஸ் டான்ஸ்* (1987) , ஆதித்ய பஞ்சோலியுடன் *காஹான் ஹை கனூன்* மற்றும் நடிகர் கோவிந்தாவுடன் *பியார் கர்கே தேக்கோ* போன்ற வெற்றிப்படங்களை வழங்கினாலும் ஒருபோதும் முதல் படத்தின் வெற்றியை போல இல்லை.  

### தாவூத்துடன் நெருக்கம்
1994 களில் ஒருசில புகைப்படங்கள் ,இவரையும், நிழலுலக தாதாவான தாவூத் இப்ராகிமையும் இணைத்து வர ஆரம்பித்தன. தாவூத் இப்ராகிம் இந்தி பட தயாரிப்பிற்காக நிதியுதவி செய்துள்ளார். அந்த நேரத்தில் அவர் மிகவும் புகழ் பெற்றவராக இருந்தார். என்வே, இவ்வதந்தியை திட்டவட்டமாக மந்தாகினி மறுத்தார்.  
அவருடன் நட்புடன் இருப்பதாக ஒப்புக் கொண்ட இவர், ஒருவருக்கொருவர் தனிப்பட்ட முறையில் எதுவுமில்லை என்று கூறினர்.  

### தற்போதைய வாழ்க்கை
பின்னர், மந்தாகினியின் வாழ்க்கை ஒரு பெரிய பின்னடைவை சந்தித்தது. 1996 ல் *ஜோர்டார்* என்ற திரைப்படத்தை விட்டு வெளியேறினார். அவரது கணவர் மற்றும் குழந்தைகளுடன் மும்பையில் வாழ்ந்தார். அப்போதிருந்து, அவர் தன்னைத் தானே புதுப்பித்துக் கொள்ள முயற்சித்தார். அவர் * நோ வேகன்சி * மற்றும் * ஷம்பலா * என்ற இரண்டு பாப் இசை ஆல்பங்களை வெளியிட்டார் இதில் எதுவுமே வெற்றிபெறவில்லை.  
தற்போது, அவர் திபெத்து யோகக் கலை வகுப்புகள் நடத்தி வருகிறார், மற்றும் தலாய் லாமாவை பின்பற்றுகிறார். இவரது கணவருடன், திபெத்திய மருத்துவ மையம் ஒன்றை நடத்தி வருகிறார், இது பொதுவாக திபெத்திய மூலிகை மையம் என்று அழைக்கப்படுகிறது.  

## சொந்த வாழ்க்கை
1990 ஆம் ஆண்டில், முன்னாள் புத்த துறவியான டாக்டர் காக்யூர் டி. ரின்போக் தாக்கூரை மணந்தார். தாக்கூர் 1970 களில் மற்றும் 1980 களில் மர்பி ரேடியோ விளம்பரங்களில் இடம் பெற்ற குழந்தையாக நடித்து புகழ் பெற்றவர். இவர்களுக்கு ரபீல் என்ற மகனும் ரப்சே இன்னயா தாகூர் என்ற மகளும் உள்ளனர்.
# ஆதித்ய வர்மா


**ஆதித்ய வர்மா** (*Adithya Varma*) என்பது ஒரு தமிழ் நாடகத் திரைப்படமாகும். இப்படத்தை முகேஷ் மேத்தாவின் இ4 எண்டர்டெயின்மெண்ட் நிறுவனம் தயாரிக்கிறது. இப்படத்தின் வழியாக துருவ் விக்ரம் அறிமுகமாகிறார். இப்படமானது தெலுங்கு திரைப்படமான அர்ஜுன் ரெட்டி (2017) என்ற படத்தின் மறு ஆக்கமாகும். இப்படமானது முதலில் பாலாவால் இயக்கப்பட்டு, 2018 மார்ச் மற்றும் செப்டம்பர் மாதங்களுக்கு இடையில் படப்பிடிப்பு நடத்தப்பட்டது; இருப்பினும் மூலப்படமான அர்ஜுன் ரெட்டி படத்தில் இடம்பெற்ற பல காட்சிகள் இப்படத்தில் இடம்பெறாமல் போனதற்காக ஈ4 எண்டர்டெயின்மெண்ட் 2019 பெப்ரவரியில், தன் அதிருப்பதியைத் தெரிவித்தது. மேலும் படத்தை வேறு இயக்குநரைக் கொண்டு பழைய குழுவில் துருவைமட்டும் கொண்டும், புதிய குழுவினரைக் கொண்டு மறுபடப்பிடிப்பு நடத்த உள்ளதாக அறிவித்தது. 2019 நவம்பரில் படத்தின் புதிய பதிப்பு வெளியிடப்பட்டது.எனினும் பாலாவின் வர்மா நெட்ப்ளிக்ஸ்ல் வெளியாகவுள்ளது.  

## நடிகர்கள்

- துருவ் விக்ரம்

## தயாரிப்பு

### வளர்ச்சி
*வர்மா* படமானது தெலுங்கு திரைப்படமான அர்ஜுன் ரெட்டி (2017) படத்தின் தமிழ் மறு ஆக்கமாகும். இப்படத்தை முகேஷ் மேத்தாவின் இ4 எண்டர்டெயின்மெண்ட் நிறுவனம் தயாரிக்கிறது. படத்தின் இயக்குநராக பாலா நியமிக்கப்பட்டார். படத்துக்கான உரையாடலை ராஜு முருகன் எழுதினார். ஒளிப்பதிவுக்கு எம். சுகுமார் நியமிக்கப்பட்டார். மேத்தா குறிப்பிடும்போது இப்படமானது மூலத் தெலுங்கு படத்தை விட 20 நிமிடங்கள் குறுகியதாக இருக்கும் என்றார். பாலாவின் நாச்சியார் படத்துக்கு முன்னதாக சத்ய சாய்யா திரைப்பட தொகுப்பாளராக நியமிக்கப்பட்டார்.  

### நடிகர்கள்
*வர்மா* படத்தில் முதன்மைப் பாத்திரத்தில் நடிகர் விக்ரமின் மகனான துருவ் விக்ரம் அறிமுகமாகிறார். மேலும் முன்னணி பாத்திரத்தில் ஆகாஷ் பிரேம்குமார் நடிக்க, பிற பாத்திரங்களில் ஈஸ்வரி ராவ், ரைசா வில்சன், சந்த்ரா அமே ஆகியோர் நடித்தனர்.  

### படப்பிடிப்பு
படத்தின் முதன்மைப் படப்பிடிப்பானது 2018 மார்ச்சில் நேபாளத்தின், காட்மாண்டில் துவங்கியது. தமிழ் திரைப்பட தயாரிப்பாளர்கள் சங்கத்தினர் மேற்கொண்ட வேலைநிறுத்தத்தின் காரணமாக படப்பிடிப்பு கொஞ்சகாலம் நிறுத்திவைக்கப்பட்டது. வேலைநிறுத்தம் முடிந்த பின்னர் மீண்டும் ஏப்ரல் மாதம் படப்பிடிப்பு மேற்கொள்ளப்பட்டது.   இறுதிக்கட்டப் படப்பிடிப்பானது திருவண்ணாமலை<nowiki/>யில் மேற்கொள்ளப்பட்டது.  

2019 பெப்ரவரி 7 அன்று, இ4 எண்டர்டெய்ன்மெண்ட் தயாரிப்பு நிறுவனமானது பத்திரிகைகளில் ஒரு அறிக்கையை வெளியிட்டது. அதில் அவர்கள் அனைத்து பணிகளும் முடிக்கப்பட்டு எங்களிடம் ஒப்படைக்கப்பட்ட வர்மா திரைப்படம் எங்களுக்கு திருப்தி இல்லை, என்பதால் இப்பதிப்பை வெளியிட விரும்பவில்லை என்றது. இதற்கு பதிலாக பழைய குழுவில் உள்ள துருவை மட்டும் கொண்டு ஒரு புதிய நடிகர்கள் மற்றும் புதிய குழுவோடு இப்படத்தை மீண்டும் மறு படப்பிப்பு செய்ய உள்ளதாக அறிவித்தது. முழு படப்பணிகளும் முடிந்த நிலையில் படத்தில் திருப்தி இல்லை என்று மீண்டும் படப்படிப்பு நடத்துவதாக தயாரிப்பு நிறுவனம் குறிப்பிடுவது தமிழ்த் திரைப்பட உலகில் இதுவே முதல் நிகழ்வாகும்.  

## இசை
அசல் தெலுங்கு படத்துக்கு இசையமைத்த ராடன் இப்படத்தின் இசையமைப்பாளராவார். இளையராஜா, யுவன் ஷங்கர் ராஜா, ஜி. வி. பிரகாஷ் குமார் ஆகியோரை தன் படங்களுக்கு இசைக்கு பயன்படுத்திய இயக்குநர் பாலாவுடன் இவர் சேரும் முதல்படமாக இது இருந்தது.   வைரமுத்து எழுதிய வரிகளில் விக்னேஷ் ஜி பாடிய ஒரு பாடலான "வானோடும் மண்னோடும்" என்ற ஒரு பாடல் 2018 டதிசம்பர் 27 அன்று வெளியிடப்பட்டது.  

## வெளியீடு
*வர்மா* படத்தை 2019 சூனில் வெளியிட திட்டமிடப்பட்டுள்ளது.
# கருங்காலக்குடி சமணர் படுகைகள்

**கருங்காலக்குடி சமணர் படுகைகள்**, தமிழ்நாட்டின் மதுரை மாவட்டம், மேலூர் வட்டம், கருங்காலக்குடி குறுவட்டத்தில், கருங்காலக்குடி எனும் கிராமத்தில் உள்ளது.  
கருங்காலக்குடி கிராமத்தின் *பஞ்சபாண்டவர்* குன்றுகளில் சமணத் துறவிகள் தங்கிய குகைக் குன்றுகளும், படுகைகளும், தீர்த்தங்கரரின் புடைப்புச் சிற்பமும், தமிழ் பிராமி கல்வெட்டுகளும் உள்ளது. தமிழ்நாட்டில் இங்குதான் முதன் முதலில் தமிழ் பிராமி கல்வெட்டுகள் கண்டுபிடிக்கப்பட்டது. கிமு மூன்றாம் நூற்றாண்டு முதல் கிபி 9-ஆம் நூற்றாண்டு வரையிலான தமிழ் கல்வெட்டுகள் இங்கு காணப்படுகிறது. சமணத் துறவிகள் இங்கு தங்கி கல்வி, மருத்துவப் பணிகள் செய்துள்ளனர். இதனை தமிழ்நாடு அரசின் தொல்லியல் துறை பராமரிக்கிறது.  

## அமைவிடம்
கருங்காலக்குடி சமணர் படுகைகள், மதுரையிலிருந்து 46 கி.மீ. தொலைவிலும், மேலூருக்கு வடக்கே சிங்கம்புணரி செல்லும் வழியில் 16 கி.மீ. தொலைவிலும் உள்ளது.  

## இதனையும் காண்க
- கீழவளவு
- யானைமலை
- சமணர் மலை
- தமிழ்நாட்டில் சமணம்
# பாபாக்னி ஆறு

**பாபாக்னி ஆறு** (Papagni River) தென்னிந்தியாவில் ஆந்திரப்பிரதேசம் மற்றும் கர்நாடகா ஆகிய மாநிலங்களில் பாய்கின்ற ஒரு ஆறாகும். பெண்ணாற்றின் வலது கரையில் உள்ள கிளை ஆறாகும்.  

## பெயர்க்காரணம்
பாபாக்னி என்ற வார்த்தை பாவம் மற்றும் அக்னி ஆகிய வார்த்தைகளின் கூட்டு வார்த்தையாகும். இந்தப் பகுதியில் வாழ்ந்து வந்த பூர்வகுடி மக்களான செஞ்சூ இன மக்களின் ஒன்றுமறியா தலைவன் ஒருவனை அரசனொருவன் கொன்று விட்டதாகவும், அதற்கான தண்டனையாக அந்த மன்னனுக்குத் தொழுநோயால் பாதிக்கப்பட்டதாகவும், பாபாக்னி பள்ளத்தாக்கில் உள்ள இந்த ஆற்றில் மூழ்கி எழுந்த பிறகு அரசனின் பாவம் நிவர்த்தியானதாகவும் அன்று முதல் இந்த ஆறு பாபாக்னி என்று வழங்கப்படுவதாகவும் கூறப்படுகிறது.  

## ஆற்றின் போக்கு
கர்நாடகா மாநிலத்தில் உள்ள சிக்கபள்ளாபூர் மாவட்டத்தில் உள்ள நந்தி மலையில் இந்த ஆறானது உற்பத்தியாகிறது. இது ஆண்டொன்றுக்கு 60–80&nbsp;செமீ மழைப்பொழிவைப் பெறக்கூடிய நீர்ப்பிடிப்புப் பகுதியையே நீராதாரமாகக் கொண்டுள்ளது. இது கோடை காலத்தில் வறண்டு காணப்படும் ஆறாகும். இந்த ஆறானது, கருங்கல் பாறைப் படிவுகளைக் கொண்டுள்ள பகுதியின் வழியாகவும் அடிக்கடி மண்ணரிப்பிற்கு உள்ளாகும் செம்மண் படிவுகளைக் கொண்ட பகுதியின் வழியாகவும் பாய்ந்து செல்கிறது. இந்த ஆறு கர்நாடகாவின் கோலார் மாவட்டத்தின் வழியாகவும் ஆந்திரப்பிரதேசத்தின் சித்தூர், அனந்தப்பூர் மற்றும் கடப்பா மாவட்டங்களின் வழியாகப் பாய்ந்து செல்கிறது. இந்த ஆற்றுப்படுகையானது 8,250&nbsp; சதுர கிலோமீட்டர் பரப்பை உள்ளடக்கியதாகும் மேலும் இது ஆந்திரப்பிரேதசத்தின் இராயலசீமா பகுதியில் உள்ள 21 தாலுகாக்களை உள்ளடக்கி 30 தாலுகாக்களை வடிநிலப்பகுதியாகக் கொண்டுள்ளது.ஆந்திரப்பிரதேசத்தின் கடப்பா மாவட்டத்தில் உள்ள கமலாபுரம் என்ற இடத்திற்கருகில் இது பெண்ணாற்றுடன் இணைகிறது.  

## சூழலியல் பிரச்சனைகள்
இந்த ஆறானது சமீபத்திய ஆண்டுகளில் பல மனிதச் செயல்பாடுகளின் காரணமாக பலத்த சீரழிவிற்கு உள்ளாகியுள்ளது. ஆற்றுப்படுகையில் இருந்து வரையறுக்கப்படாத மற்றும் மிகையான மணல் வாரியெடுக்கப்படுவது ஆற்றின் வடிநிலத்தின் நிலத்தடி நீர் மட்டத்தை வெகுவாகக் குறைத்துள்ளது. ஆற்றங்கரையிலும், ஆற்றிலும் கட்டுமானப் பயன்பாடுகளுக்காக நிலத்தினை சிதைப்பது ஆற்றுப்படுகையின் ஆழத்தை அதிகரிப்பதுடன், நிலத்தடி நீர் மட்டத்தின் தரத்தினையும் குறைப்பதற்குக் காரணமாக இருக்கிறது.
# ஷெர்லின் சோப்ரா



## இளமைக் காலம்
ஷெர்லின் சோப்ராவின் தந்தை ஒரு மருத்துவராக பணியாற்றி வருகிறார். இளமையில் ஸ்டான்லி மகளிர் உயர்நிலைப் பள்ளியில் பயின்ற இவர் பின்னர், சிக்கந்தராபாத் செயின்ட் அன்னா மகளிர் கல்லூரியில் பயின்று பட்டம் பெற்றுள்ளார். 1999 இல் "மிஸ் ஆந்திரா " பட்டம் பெற்றுள்ளார்.  

## திரை வாழ்க்கை
இவர் ஆரம்ப காலங்களில் பாலிவுட் திரையுலகில் *டைம்பாஸ்*, *ரெட்ஸ் ஸ்வத்திக்* மற்றும்* கேம்* போன்ற ஒரு சில படங்களில் நடித்துள்ளார். பின்னர்ஆந்திரத் திரைப்படத் துறையில் "எ பிலிம் பை அரவிந்த் " என்ற படத்தின் மூலம் அறிமுகமானார். "பிக்பாஸ் என்ற தொலைக்காட்சி நிகழ்ச்சியின் பகுதி 3 ல் போட்டியாளராக பங்கேற்றார். பின்னர்,அந்த நிகழ்ச்சியிலிருந்து 27 ஆம் நாளில் வெளியேற்றப்பட்டார். 2013இல் ரூபேஷ் பால் இயக்கத்தில் * காமசூத்ரா 3டி* என்ற படத்தில் கதாநாயகியாக நடித்துள்ளார். 2013 இல் நடந்த 66வது கேன்ஸ் திரைப்பட விழாவில் இப்படத்தின் திரையிடலின் போது பங்கேற்றார். அதற்குப் பின்னர் 2016 வரை சில காலம் எதிலும் பங்கேற்காமல் அமைதியாகவே இருப்பதாக ஷெர்லின் அறிவித்தார்.  

## திரைப்பட வரலாறு
| வருடம் | பெயர் | பாத்திரம் | மொழி | குறிப்பு |
| --- | --- | --- | --- | --- |
| 2002 | *வெண்டி மப்பு* | திவ்யா | தெலுங்கு |  |
| 2002 | *யுனிவர்சிட்டி* | தமிழ் |  |  |
| 2002 | *பீப்பர்* | ஆங்கிலம் |  |  |
| 2005 | * எ பிலிம் பை அரவிந்த்* | நிருபமா | தெலுங்கு | தெலுங்கில் அறிமுகம் |
| 2005 | *டைம் பாஸ்* | ஜென்னி | இந்தி |  |
| 2005 | *தோஸ்தி* | லீனா பஞ்சா | இந்தி |  |
| 2006 | * ஜவானி திவானி* | மோனா | இந்தி |  |
| 2006 | *சம்திங் ஸ்பெஷல்* | மோனா | தெலுங்கு |  |
| 2006 | *நாட்டி பாய்* | சோனியா | இந்தி |  |
| 2007 | *கேம்* | டினா | இந்தி |  |
| 2007 | *ரக்கீப்* | இந்தி |  |  |
| 2007 | *ரெட் ஸ்வஸ்திக்* | அனாமிகா /ஜீனத் | இந்தி |  |
| 2009 | *தில் போலே ஹாப்பா!* | சோனியா சலூஜா | இந்தி |  |
| 2014 | *காமசூத்ரா 3டி* | காம தேவி | ஆங்கிலம் | முடிக்கப்படவில்லை |

## தொலைக்காட்சி
| 2009 | *பிக் பாஸ் -3* | பங்கேற்பாளர் |  |
| --- | --- | --- | --- |
| 2013 | *எம்டிவி ஸ்பிலிட்ஸ்வில்லா* - பகுதி 6 | நிகழ்ச்சியாளர். | } |
# கொங்கர்புளியங்குளம் சமணர் மலை

**கொங்கர்புளியங்குளம் சமணர் மலை**, தமிழ்நாட்டின் மதுரை மாவட்டம், மதுரை - உசிலம்பட்டி செல்லும் தேசிய நெடுஞ்சாலையில், மதுரை காமராஜர் பல்கலைக்கழகத்திற்கு மேற்கே 2 கி.மீ. தொலைவில் உள்ள கொங்கர்புளியங்குளம் கிராமத்தில் அமைந்த சமணர் குன்றுகள் ஆகும். இது மதுரையிலிருந்து 15 கி.மீ. தொலைவில் உள்ளது.  

## வரலாறு
கி.மு. இரண்டாம் நூற்றாண்டின் தமிழ் பிராமி எழுத்துருக்களும், இங்குள்ள சமணக்குன்றுகளில் செயல்பட்டு வந்த மாதேவிப் பெரும்பள்ளிக்கு தானமாக இந்த ஊர் வழங்கப்பட்டதை கி.பி. 9-ஆம் நூற்றாண்டில் வட்டெழுத்துக் கல்வெட்டில் குறிப்பிடப்பட்டுள்ளது. இங்குள்ள குகைக் குன்றுகளில் சமண முனிவர்களுக்கான ஐம்பதுக்கும் மேற்பட்ட கற்படுக்கைகள் வெட்டப்பட்டுள்ளது. இதை செய்து கொடுத்தவர்களின் பெயர்கள் பாறையின் முகப்பில் வெட்டப்பட்டுள்ளது. பாகனூரைச் சேர்ந்த பேராதன் பிட்டன் என்பவர் செய்து கொடுத்ததை இக் கல்வெட்டு குறிப்பிடுகிறது. மூன்றாவதாக உள்ள கல்வெட்டில் பாகனூர் என்ற ஊர்பெயர் காணப்படுகிறது.  

இங்குள்ள பாறையில் வடிக்கப்பட்ட தீர்த்தங்கரர் மகாவீரர் சிற்பம், கி.பி. 9-ஆம் நூற்றாண்டில் தமிழ்நாட்டில் சமண சமயத்தை சீர்திருத்தி பரப்பிய **அச்சனந்தி** முனிவருக்கு சமர்ப்பிக்கப்பட்டதை, இங்குள்ள வட்டெழுத்து தமிழ் கல்வெட்டு கூறுகிறது.  

## இதனையும் காண்க
- கீழவளவு
- யானைமலை
- சமணர் மலை
- மாங்குளம்
- தமிழ்நாட்டில் சமணம்
# 100% காதல்


**100% காதல்** (*100% Kadhal*) என்பது 2019 ஆம் ஆண்டு அக்டோபர் மாதம் 4 ஆம் தேதி வெளியான காதல் நகைச்சுவைத் திரைப்படமாகும். இப்படத்தை எம். எம். சந்திர மௌலி இயக்கியுள்ளார். இப்படத்தில் முதன்மைப் பாத்திரங்களில் ஜி. வி. பிரகாஷ் குமார், ஷாலினி பாண்டே, சதீஸ் ஆகியோர் நடித்துள்ளனர். இப்படம் தெலுங்கு மொழித் திரைப்படமான *100% லவ்* (2011) படத்தின் மறு ஆக்கமாகும். இப்படத்தின் தயாரிப்புப் பணிகள் 2017 அக்டோபரில் துவங்கியது.  

ஜி. வி. பிரகாஷ் குமார் படத்திற்கு இசையமைத்தார்.  

## நடிகர்கள்
- பாபுவாக ஜி. வி. பிரகாஷ் குமார்
- மகாலட்சுமியாக ஷாலினி பாண்டே
- சதீஸ்
- ஷிவானி படேல்
- நாசர்
- ஜெயசித்ரா
- ரேகா
- மனோபாலா
- தலைவாசல் விஜய்
- ஆர். வி. உதயகுமார்
- நாகேந்திர பிரசாத்
- இராஜீவ் பாஸ்கரன்
# எம். எம். சந்திர மௌலி

**எம். எம். சந்திர மௌலி** (*MM Chandramouli*) என்பவர் ஓர் இந்தியத் திரைப்பட ஒளிப்பதிவாளரும், இயக்குநருமாவார்.  

## வாழ்க்கை
இவர் ஆந்திரப் பிரதேசம், சித்தூரைச் சேர்ந்தவர். ஆந்திரப் பல்கலைக்கழகத்தில் இளநிலைப் பட்டப்படிப்பை முடித்த இவர், சென்னை திரைப்படக் கல்லூரியில் ஒளிப்பதிவு மற்றும் திரைப்பட தயாரிப்புப் பிரிவுகளில் தேர்வுபெற்றார். பின்னர் ஒளிப்பதிவாளர் அசோக்குமாரிடம் உதவியாளராகச் சேர்ந்தார். அவர் இயக்கிய தமிழ், தெலுங்குத் திரைப்படங்களில் இணை இயக்குநராகப் பணியாற்றினார். அதன்பிறகு பல்வேறு இந்தியத் திரைப்படங்களுக்கு ஒளிப்பதிவு செய்தார். பின்னர் விஜய் தொலைக்காட்சியில் சில தொடர்களைத் தயாரித்தார். 2010 வாக்கில் அமெரிக்காவின் நியூயார்க்கில் குடியேறினார். அங்கே தொலைக்காட்சித் தொடர்கள், சில ஹாலிவுட் படங்கள், விளம்பரங்களில் பணிபுரிந்து, திரைப்பட விநியோகத்திலும் ஈடுபட்டார். அதன்பிறகு சென்னை திரும்பிய இராஜமௌலி 100% காதல் என்ற படத்தை இயக்கினார்.
# அன்டெக்கேனால்


**அன்டெக்கேனால்** (*Undecanal*) என்பது C<sub>10</sub>H<sub>21</sub>CHO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பதினோரு கார்பன்களைக் கொண்ட இந்த ஆல்டிகைடு அன்டெசைல் ஆல்டிகைடு என்ற பெயராலும் அழைக்கப்படுகிறது. எண்ணெய்ப் பசையுடன் நிறமற்றதாக அன்டெக்கேனால் காணப்படுகிறது. வாசனைத் திரவியங்களின் ஒரு பகுதிப் பொருளாக பயனாகிறது. இயற்கையில் சிட்ரசு வகை எண்ணெயாக இது தோன்றினாலும் வணிக முறையில் டெசீன்களை கீட்டோன்களை ஆல்டிகைடுகளாக மாற்றும் ஆக்சோ செயல்முறையில் இது தயாரிக்கப்படுகிறது .  

ஐரோப்பிய ஒன்றியத்தின் வேதிப்பொருள்கள் பதிவு மதிப்பீடு அங்கீகரிப்பு கட்டுபாடு அமைப்பில் இச்சேர்மம் பதிவு செய்யப்பட்டுள்ளது. இவ்வமைப்பின் கூற்றுப்படி இது எரிச்சலூட்டி என்று கருதப்படுகிறது .
# நோனேனால்



**நோனேனால்** (*Nonanal*) என்பது C<sub>9</sub>H<sub>18</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒன்பது கார்பன்களைக் கொண்ட இந்த ஆல்க்கைல் ஆல்டிகைடானது நோனேனால்டிகைடு, பெலார்கோனால்டிகைடு அல்லது ஆல்டிகைடு சி-9 என்ற பெயர்களாலும் அழைக்கப்படுகிறது. எண்ணெய்ப் பசையுடன் நிறமற்றதாக நோனேனால் காணப்படுகிறது. மேலும் வாசனைத் திரவியங்களின் ஒரு பகுதிப் பொருளாக இது பயனாகிறது. இயற்கையில் சிட்ரசு வகை எண்ணெயாக இது பல்வேறு எண்ணெய்களில் தோன்றினாலும் வணிக முறையில் 1-ஆக்டீனை கீட்டோன்களை ஆல்டிகைடுகளாக மாற்றும் ஆக்சோ செயல்முறையில் இது தயாரிக்கப்படுகிறது .  

குலெக்சு வகை கொசுக்களை இச்சேர்மம் ஈர்க்கின்றது என அடையாளம் காணப்பட்டுள்ளது . இதற்காக இணைவினையாக கார்பனீராக்சைடுடன் நோனேனால் வினைபுரிகிறது .
# மைரிசுட்டால்டிகைடு



**மைரிசுடைல் ஆல்டிகைடு** (*Myristyl aldehyde*) என்பது C<sub>14</sub>H<sub>28</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டெட்ராடெக்கேனால் என்ற பெயர்களாலும் இச்சேர்மம் அழைக்கப்படுகிறது. மைரிசுட்டிக் அமிலத்தை ஒடுக்க வினைக்கு உட்படுத்தி மைரிசுடைல் ஆல்டிகைடு தயாரிக்கப்படுகிறது.  

விப்ரியோ எனப்படும் கிராம் எதிர்பாக்டீரியா இனத்தைச் சேர்ந்த உயிர்ப்பொருள்கள் வெளியேற்று ஒளி பாக்டீரியாக்களால் இச்சேர்மம் உற்பத்தி செய்யப்படுறது. இவ்வாறு உருவாகும் இரண்டு தளப்பொருள்களில் இதுவும் ஒன்றாகும். மற்றும் விப்ரியோ பிசுச்செரி ஒளி உமிழ்வு பாக்டீரியாக்கள் இதைப் பயன்படுத்திக் கொள்கின்றன.
# ஸ்ரீ ராமஞ்னேய யுத்தம்



**ஸ்ரீ ராமஞ்னேய யுத்தம்** என்பது 1975 இல் தெலுங்கு மொழியில் வெளிந்த இந்து தொன்மவியல் திரைப்படம் ஆகும். என். டி. ராமராவ், சரோஜாதேவி ஆகியோர் முக்கிய கதாப்பாத்திரத்தில் நடித்திருந்தார். பாட்லூரி வெங்கட நாராயணா தயாரித்திருந்தார். பாபு என்பவர் இயக்கியிருந்தார்.  

இத்திரைப்படத்திற்கு கே. வி. மகாதேவன் இசையமைத்திருந்தார்.  

## நடிகர்கள்
- என். டி. ராமராவ் - இராமர்
- சரோஜாதேவி - சீதை
- காந்தாராவ் - நாரதர்
- அர்ஜா ஜனார்த்தனா ராவ் - அனுமன்
- துலிபாள சீதரம சாஸ்திரம் - யயாதி
- முக்கமாலா - விசுவாமித்திரர்
- ஸ்ரீதர் சரபனேனி
- நாகராஜூ - இலட்சுமணன்
- பி. ஜெ. சர்மா - சிவன்
- ராஜசிறீ - பார்வதி
- ஜெயந்தி - சாந்திமதி
- ஹேமலதா - அஞ்சனா தேவி
- மஞ்சுளா விஜயகுமார்
- சுவர்ணா - மாயா

## பணிக்குழு
- **கலை**: ஏ.கே.ஷேகர், பாஸ்கர் ராஜா, வாலி
- **நடன வடிவமைப்பு**: வேம்படி, ஹெரால்டு, கே.என்.ரிடி
- **புகைப்படம்**: ஜி. என். பூஷன்
- **சண்டை**: சாம்பசிவா ராவ்
- **கதை - பாடல் - வசனம்**: கபீத்தா வெங்கட ராவ்
- **பாடல் வரிகள்**: சி நாராயண ரெட்டி, தசரதி, அருதுரா, கோசராஜ்
- **பின்னணி இசை**: எம் பாலமுரளிகிருஷ்ணா, பி. சுசீலா, S. ஜானகி, பி. லீலா, வசந்த, கே. ரகுராமமியா, எம். எஸ். ராம ராவ், எஸ். பி. பாலசுப்ரமணியம், மாதவபெடி சத்யம்
- **இசை**: கே வி. மகாதேவன்
- **படத்தொகுப்பு**:பி. ஹரிணாராயண, மண்டபம் ராமச்சந்திர ராவ்
- **ஒளிப்பதிவு**: கே.எஸ். பிரசாத், எஸ். எஸ். லால்
- **தயாரிப்பு**: பாட்லூரி வெங்கட நாராயண ராவ், எஸ்.பி.கே உமா மஹேஷ்வர ராவ்
- **திரைக்கதை - இயக்குநர்**: பாபு
- **பதாகை**: லட்சுமிநாராயண பிச்சர்ஸ்
- **வெளிவந்த தேதி**: 10 ஜனவரி 1975

## பாடல்கள்

கே. வி. மகாதேவன் இப்படத்திற்கு இசையமைத்துள்ளார்.  
| எண் | பாடல் | பாடல்வரிகள் | பாடகர்கள் | நீளம் |  |
| --- | --- | --- | --- | --- | --- |
| 1 | "மெலுகோ ஸ்ரீராமா" | தசராதி கிருஷ்ணமாச்சரில | மங்களம்பள்ளி பாலமுரளிகிருஷ்ணா, பி. லீலா | 4:10 |  |
| 2 | "ஜெயத் ஜயது ஸ்ரீராமா" | கோசராஜ் | மாதவபெடி சத்யம், வசந்தா | 4:33 |  |
| 3 | "கருணாலோலா நாராயண" | கபீட்டா வெங்கட ராவ் | எம். பாலமுரளிகிருஷ்ணா | 3:15 |  |
| 4 | "ஸ்ரீரங்கம் ஸ்ரீராம் நாமம்" | Aarudhra | பி. சுசீலா, வசந்தா | 3:11 |  |
| 5 | "ரா ரா ஓ ராஜா" | சி. நாராயண ரெட்டி | எஸ். ஜானகி | 3:43 |  |
| 6 | "ஸ்ரீசைமோர் ஸ்ரீராமா பதம்" | ஆருத்ரா | பி. சுசீலா, வசந்தா | 2:14 |  |
| 7 | "ராமா நீலா மேகா சியாமா" | கபீட்டா வெங்கட ராவ் | கெ. ரகுராமையா | 4:00 |  |
| 8 | "ஜெய ஜெயா சுகுவி ராஜா" | தசரதி | பி. சுசீலா | 3:56 |  |
| 9 | "சரணமு நிவே ஸ்ரீராமா" | கபீட்டா வெங்கட ராவ் | எம். எஸ். ராமா ராவ் | 1:18 |  |
| 10 | "ராம தாகுனா" | கபீட்டா வெங்கட ராவ் | கெ. ரகுராமையா | 4:08 |  |
| 11 | "பீஷா நமோய் ஸ்ரீ ராம நாமம்" | ஆருத்ரா | பி. சுசீலா, வசந்தா | 3:38 |  |
| 12 | "அமராதே" | கபீட்டா வெங்கட ராவ் | எம். எஸ். ராமராவ் | 1:39 |  |
| 13 | "கஷ்மே கடா" | கபீட்டா வெங்கட ராவ் | எம். பாலமுரளிகிருஷ்ணா | 1: 19 |  |
| 14 | "ஸ்ரீ மகா விஷ்ணு தேவா" | கபீட்டா வெங்கட ராவ் | மாதவபெடி சத்யம் | 19: 38 | } |

## ஆதாரங்கள்
# ஹனுமான் விஜய்



***ஹனுமான் விஜய்*** என்பது 1974 இல் வெளிவந்த இந்தித் திரைப்படமாகும். இந்த திரைப்படம் இந்து தொன்மவியலினை அடிப்படையாகக் கொண்டது. இந்து இதிகாசமான இராமாயணத்தை அடிப்படையாகக் கொண்டது. அஜய் விஸ்வநாத் இப்படத்திற்கு இசையமைத்திருந்தார். வடதேகர் என்பவர் ஒளிப்பதிவு செய்திருந்தார். இஸ்மாயில் ஷேக் எடிட்டிங்கும், சேதன் குமார் நடன இயக்குனராகவும் பணியாற்றியிருந்தனர்.  

## நடிகர்கள்
- எர்க்குலிசு ... அனுமன்
- ஆசிஸ் குமார் ... இராமர்
- கானன் கௌஷல் ... சந்திரசேனா
- சுஜாதா ... ஜால் மக்ரி
- மான்ஹர் தேசாய் ... அகிராவன்
- ராஜ் குமார் ... இலட்சுமணன்
# லங்கா தகன்



***லங்கா தகன்*** என்பது 1917 இல் வெளிவந்த இந்தியா ஊமைத் திரைப்படமாகும். இதனை தாதாசாகெப் பால்கே இயக்கியிருந்தார். இத்திரைப்படத்தின் கதையானது வால்மீகி எழுதிய இந்து சமய இதிகாசங்களுள் ஒன்றான இராமாயணத்தை அடிப்படையாகக் கொண்டதாகும். இப்படம் பால்கேவின் இரண்டாவது திரைப்படமாகும். அவர் *ராஜா ஹரிஸ்சந்திரா* என்ற திரைப்படத்தை 1913 இல் இயக்கியிருந்தார். இந்த இரண்டு படங்களுக்கும் இடைப்பட்ட காலத்தில் பால்கே நிறைய குறும்படங்களை எடுத்துக் கொண்டிருந்தார்.  

## ஆதாரங்கள்
# கார்வோனிக் அமிலம்



**கார்வோனிக் அமிலம்** (*Carvonic acid*) என்பது C<sub>10</sub>H<sub>12</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். α- மெத்திலீன்-4-மெத்தில்-5-ஆக்சோ-3-சைக்ளோயெக்சீன்-1-அசிட்டிக் அமிலம் என்றும் இச்சேர்மம் அழைக்கப்படுகிறது. ஒரு டெர்பீனாய்டு என்று வகைப்படுத்தப்படும் கார்வோனிக் அமிலம் மனிதர்களில் இயற்கையாகத் தோன்றும் கார்வோன் என்ற டெர்பீனாய்டின் வளர்சிதை மாற்றத்தால் உருவாகிறது .
# 2,2-டைமெத்தாக்சி-2-பீனைலசிட்டோபீனோன்



**2,2-டைமெத்தாக்சி-2-பீனைலசிட்டோபீனோன்** (*2,2-Dimethoxy-2-phenylacetophenone*) என்பது C<sub>16</sub>H<sub>16</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஓர் ஒளித்தொடக்கியான இச்சேர்மம் தனியுறுப்பு பலபடியாக்கல் வினையை தொடங்கி வைக்கப் பயன்படுத்தப்படுகிறது. அக்ரைலேட்டு பலபடிகள் தயாரித்தலை இதற்கு உதாரணமாகக் கூறலாம் . ஒளியின் ஆதரவால் இம்மூலக்கூறு தனியுறுப்பாக உருவாகிறது. பின்னர் இத்தனியுறுப்பு தனியுறுப்பு பலபடியாக்கல் வினையைத் தொடங்கி வைக்கிறது. ஒருங்கிணைந்த சுற்றுகள் உருவாக்கும் செயல்முறையிலும் இச்சேர்மம் பயன்படுத்தப்படுகிறது.
# புய எலும்பு



**புய எலும்பு** (ஆங்கிலம்:**humerus**) மேற்கையில் உள்ள ஒரு நீள எலும்பு வகை ஆகும். இது தோள்பட்டை மற்றும் முழங்கை பகுதிக்கு இடையில் அமைந்த எலும்பு ஆகும். புய எலும்பு மேல்முனை, கீழ்முனை மற்றும் நடுவே தண்டு பகுதியை கொண்டுள்ளது. இது தோள்பட்டை மூட்டு மற்றும் முழங்கை மூட்டு பகுதிகளை கொண்டது.  

## அமைப்பு

புய எலும்பின் மேல்முனையில் உள்ள கோளவடிவ தலைப்பகுதி தோள் எலும்பு வெளிப்புற குழி வடிவ பகுதியுடன் இணைந்து தோள்பட்டை மூட்டை உருவாக்குகிறது. இதன் கீழ்முனை இணைப்பு பகுதி அரந்தி எலும்பு மற்றும் ஆரை எலும்பின் மேல்முனையின் இணைப்பு பகுதியுடன் இணைந்து முழங்கை மூட்டை உருவாக்குகிறது.  

பெரும்பாலான பாலூட்டிகளில் மனிதர்களைப் போலவே புய எலும்பு கரங்களை உடலுடன் இணைக்கும் பகுதியாகவே உள்ளது. ஆனால் இதன் நீளம் மாறுபடுகிறது.
# குருமாத்தூர் கல்வெட்டு


**குருமாத்தூர் கல்வெட்டு** (**Kurumathur inscription** (கி.பி 9 ஆம் நூற்றாண்டு) என்பது வட கேரளத்தில் பல்லவ கிரந்த எழுத்தில் பொறிக்கப்பட்ட ஒரு சமசுகிருத கல்வெட்டாகும். இது ஆரியகோடின் தெற்கில் உள்ள குருமாத்தூர் விஷ்ணு கோவிலைப் புதுப்பிக்கும் போது அகழ்வாய்வில் 2011 பெப்ரவரி மாதம், கண்டுபிடிக்கப்பட்டது. இக்கல்வெட்டானது ஒரு கருங்கற்பலகையில் பொறிக்கப்பட்டுள்ளது.  

அரியக்கோடானது காளியாறின் தென் கரையில், கரிக்கட்டின் வடமேற்கில் அமைந்துள்ளது. இது *கேரளாள்பதி*யில் குறிப்படப்பட்டுள்ள 32 பிராமணக் குடியேற்றங்களில் ஒன்றாகும்.  

இந்தக் கல்வெட்டானது பின்வரும் தகவல்களை அளிக்கிறது  

- அளவு: முன்று பத்திகள்
- ஆட்சியில் இருந்த மன்னரின் பெயர்: "இராம இராஜசேகரன்"
- நாள்: கி.பி. 871 மே 24
- உள்ளடக்கம்:
  - "அரசன் இராம இராஜசேகரனின் புகழானது பெருங்கல் முழுவதும் பரவியுள்ளது"
  - "இந்த இராஜசேகர மன்னன் இராமர் பிறந்த புகழ்பெற்ற இசுவாகு மரபில் பிறந்தவர்."
  - "நாட்டை மனு நீதி தவறாமல் ஆட்சிசெய்பவர்''"
## இதனையும் காண்க
- பண்டைய இந்தியக் கல்வெட்டுக்கள்
# அரந்தி


அரந்தி (ஆங்கிலம்:**ulna**)  
எலும்பு முழங்கை இரு எலும்புகளில் ஒன்று. நீள வகை எலும்பான இது முழங்கையின் உட்புற எலும்பு ஆகும். இது மேல்முனை, கீழ்முனை மற்றும் நடுவே தண்டு பகுதியை கொண்டது.  

## அமைப்பு

அரந்தி எலும்பு மேல்முனை முழங்கை மூட்டின் ஒரு பகுதியாகவும், கீழ்முனை மணிக்கட்டு மூட்டின் ஒரு பகுதியாகவும் அமைந்துள்ளது. அரந்தி எலும்பு ஆரை எலும்புடன் மேலும், கீழும் ஒன்றுடன் ஒன்று இணைந்து ஆரை அரந்தி மூட்டுகளை உருவாக்குகிறது.
# 7 டேஸ் அவுட்



**7 டேஸ் அவுட்** (7 Days Out) என்பது நெற்ஃபிளிக்சுமில் வெளியான அமெரிக்க நாட்டு தொலைக்காட்சி ஆவணப்படம் ஆகும். இந்த நிகழ்ச்சி 7 அத்தியாயங்களுடன் டிசம்பர் 6, 2018 இல் வெளிவந்தது. இதன் ஒவ்வொரு அத்தியாயமும் 7 நாள்களுக்கு முன்னர் தயாரிப்பாளர்கள் மற்றும் உதவியாளர்களால் திட்டமிடப்பட்டு தொடங்கப்படுகிறது.
# ஆரை எலும்பு

**ஆரை எலும்பு** (ஆங்கிலம்:**Radius**) முழங்கை எலும்புகளில் ஒன்று. ஆரை முழங்கையில் வெளிப்புறமாக அமைந்த ஒரு நீள வகை எலும்பு ஆகும்.  

## அமைப்பு

ஆரை எலும்பு மேல்முனை, கீழ்முனை மற்றும் நடுவே தண்டு பகுதியை கொண்டது. மேல்முனை முழங்கை மூட்டின் ஒரு பகுதியாகவும், கீழ்முனை மணிக்கட்டின் ஒரு பகுதியாகவும் அமைந்துள்ளது. ஆரை எலும்பு அரந்தி எலும்புடன் இணைந்து ஆரை அரந்தி மூட்டுகளை உருவாக்குகிறது.  
ஆரை எலும்பு அரந்தி எலும்பை விட அளவில் சிறிய எலும்பாகும்.
# கிங்டம் (தென் கொரிய தொலைக்காட்சி தொடர்)



**கிங்டம்** என்பது 2019 இல் வெளிவந்த தென் கொரிய நாட்டு வரலாற்று நாடகம் அரசியல்திகில் பரபரப்பு மற்றும் பிணன் கதைக்களம் நிறைந்த கொரியன் தொலைக்காட்சி நாடகத் தொடர் ஆகும்.  

இந்த தொடரின் கதையை யாங் கியுங்-இல் மற்றும் கிம் யூன்-ஹீ ஆகியோர் இணைந்து நெற்ஃபிளிக்சு என்ற ஓடிடி தளத்திற்காக எழுத கிம் ஷியாங்-ஹன் மற்றும் பார்க் இன்-ஜெ ஆகியோர் இயக்கியுள்ளார்கள். இத்தொடர் நெற்ஃபிளிக்சு இன் முதலாவது தொடர் ஆகும். இதன் முதல் பருவம் 25 ஜனவரி 2019 இல் ஒளிபரப்பப்பட்டது.  

இத்தொடர் பிரபலமடைந்ததை தொடர்ந்து, இதன் இரண்டாவது சீசன் பிப்ரவரி 2019 இல் எடுக்கப்படுவதாக தெரிவிக்கப்பட்டுள்ளது. இந்த தொடரின் முதல் பருவத்தின் வெற்றியை தொடர்ந்து இதன் இரண்டாம் பருவம் 13 மார்ச்சு 2020 இல் ஒளிப்பரப்பட்டது. இந்த சிறப்பு பகுதி 'அசின் ஒப் த நார்த் ' என்ற பெயரில் 23 ஜூலை 2021 இல் வெளியானது. இந்த சிறப்பு பகுதியில் அசின் என்ற கதாபாத்திரத்தில் நடிகை 'ஜூன் ஜி ஹியுன்' என்பவர் நடித்துள்ளார்.
# நெல்லுமாறு அக்ரஹாரம்


**நெல்லுமாறு அக்ரஹாரம்** (Nellumaru Agraharam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தளி வட்டத்துக்கு உட்பட்ட ஒரு வருவாய் கிராமம் ஆகும். இது ஆச்சுபாலு ஊராட்சிக்கு உட்பட்டது ஆகும்.  
## பள்ளிகள்
இந்த ஊரில் ஊராட்சி ஒன்றிய துவக்கப்பள்ளி செயல்பட்டுவருகிறது.
# மனாத்



**மனாத்**, **** (&nbsp; கிபி ஏழாம் நூற்றாண்டிற்கு முன்னர், இசுலாமிற்கு முந்தைய அரேபியத் தீபகற்பத்தின், ஹெஜாஸ் பகுதிகளில், செமிடிக் மொழிகள் பேசிய மக்களால் வழிபட்ட தெய்வங்களில் ஒன்றாகும். இப்பண் தெய்வத்தின் கணவர் ஹுபல் ஆவர்.  

மெக்காவின் மூன்று பெண் சகோதரி தெய்வங்களில் மனாத் தெய்வம் தலைமையானர் ஆவார். மற்ற இரண்டு பெண் தெய்வங்கள் அல்-லாத் மற்றும் அல்-உஸ்ஸா ஆவார்.  

மனாத் பெண் தெய்வம் விதி, இறப்பு, அதிர்ஷ்டம் மற்றும் நேரத்தின் தெய்வமாக கருதப்படுகிறார்.  

மனாத் பெண் தெய்வம், அல்-லாத் மற்றும் அல்-உஸ்ஸா ஆகிய பெண் தெய்வங்களுக்கு மூத்தவராவர்.  

கிபி ஏழாம் நூற்றாண்டில் அரேபிய தீபகற்பத்தில் இசுலாம் வளர்ந்த பிறகு மெக்காவில் இருந்த மனாத் பெண் தெய்வத்தின் உருவச்சிலை அழிக்கப்பட்டு, மனாத் வழிபாடும் நின்று போனது.  

## வழிபாடு
மனாத் தெய்வத்தின் புகழ்பெற்ற வழிபாட்டுத் தலம், அரேபிய தீபகற்பத்தின் ஹெஜாஸ் பகுதியில் அமைந்த மெக்காவிற்கும், மதீனாவிற்கும் இடையே, செங்கடலை ஒட்டி இருந்தது.  

அரேபிய தீபகற்பத்தின் ஹெஜாஸ் பகுதியின் *பானு அவ்ஸ்* மற்றும் *பானு கஷ்ராஜ்* பழங்குடி மக்கள் *மனாத்* தெய்வத்தை வழிபட்டனர். }}இம்மக்கள் மனாத் தெய்வத்தின் மரசிற்பத்தை இரத்தத்தால் பூசித்து வழிபட்டனர்.  

இம்மக்கள், மனாத் தெய்வத்தின் கல் உருவச்சிலையை மூசால்லால் பகுதியில் எழுப்பி வழிபட்டனர். இசுலாம் தோன்றுவதற்கு முன்னர், புனித யாத்திரையாக, மூசல்லால் பகுதியில் உள்ள மனாத் தெய்வத்தை வழிபடச் செல்லும் அரேபியர்கள் தலையை மொட்டையடித்துக் கொண்டு, மனாத் தெய்வத்தின் உருவச் சிலை முன் நின்று வழிபட்டனர். மனாத் தெய்வத்தின் சிலையை வழிபடாது, தங்களின் புனித யாத்திரை நிறைவடையாது என்று இம்மக்கள் கருதினர்.  

காபாவில் இருந்த 360 தெய்வ உருவச் சிலைகளில் மனாத் தெய்வத்தின் சிலையும் ஒன்றாக கருதப்படுகிறது.  
அரேபிய வரலாற்று அறிஞரான (கிபி 737 - 819) இசம் - இபின் - கல்பி, , காபாவை சுற்றி வரும் வழிபாட்டாளர்கள், ஆசிர்வாதம் வேண்டி மனாத் தெய்வத்தின் பெயருடன் அவரது சகோதரிகளின் பெயர்களையும் உச்சரிப்பர் என்று தனது குறிப்பில் எழுதியுள்ளார்.  

## மனாத் கோயிலின் இடிப்பு
முகமது நபியின் ஆனையின் படி, சாத் பி சையித் அல்-அஷ்ஹாலி என்பவரின் தலைமையில் 20 குதிரை வீரர்கள் அடங்கிய படைக்குழு, முசால்லாலில் உள்ள, அரேபிய பழங்குடிகள் வழிபட்ட மனாத் தெய்வத்தின் கருங்கல்லிலால் ஆன உருளை வடிவச் சிற்பத்தையும், கோயிலையும் அழித்தனர்.  

### சோமநாதர் கோயில்
மனாத் தெய்வத்தின் கல் சிற்பத்தை, அன்றைய பழமைவாத அரேபியர்கள், இந்தியாவின் குஜராத் மாநிலத்தின் சௌராட்டிர தீபகற்ப பகுதியின் சோமநாதபுரத்தில் வைத்து வழிப்பட்டிருக்கலாம் என்ற செய்தியால், கிபி 1024-இல் கஜினி முகமது, சோமநாதபுரக் கோயில் கருங்கல் உருளை வடிவ லிங்கத்தை உடைத்து, அதனை கசினி நகரத்தின் மசூதியின் படிக்கற்களாக அமைத்தார்.  

## இதனையும் காண்க
- அல்-உஸ்ஸா
- அல்-லாத்
- இசுலாமுக்கு முந்திய அரேபியாவின் சமயம்
- குறைசி மக்கள்
# சாம்பசிங்ஜி ராவ்


**சிரஞ்சீவி சாம்பசிங்ஜி ராவ் சாகிப் (Chiranjiva Shambhusinghji Rao Sahib** (இறப்பு 1891) என்பவர் தஞ்சாவூர் மராத்திய அரசின் கடைசி மன்னரான சிவாஜியின் மகளான விஜய மோகன முக்தாம்பா பாயின் வளர்ப்பு மகனாவார்.   இவர் 1891 ஆம் ஆண்டு முதல் இவரது வளர்ப்புத்தாய் இறந்த 1891 ஆம் ஆண்டு வரை போன்சலே தலைவராக இருந்தார். என்றாலும் இவர் அரசியின் வளர்ப்பு மகனாக இருந்த காரணத்தால், இவரை தஞ்சாவூர் மன்னராக இந்திய கம்பெனி ஆட்சி அங்கீகரிக்கவில்லை. இவர் இறக்கும்வரை மன்னரைப்போல பாசாங்கு செய்துவந்தார்.
# சுலோச்சனா காட்கில்


** சுலோச்சனா காட்கில்** (Sulochana Gadgil) பெங்களூரிலுள்ள இந்திய வளிமண்டல, கடல்சார் அறிவியல் மையத்தில் பணிபுரிந்த வானியல் ஆராய்ச்சியாளர் ஆவார். பருவக் காற்று ஏன், எவ்வாறு ,அடிக்கடி மாறுகிறது என்பதையும், மழை வீழ்ச்சி, சுற்றுச்சூழல், பரிணாம நிகழ்வுகள் ஆகியவற்றைச் சமாளித்து விவசாய உத்திகள் பெருக்குவதற்கான ஆராய்ச்சியிலும் ஈடுபட்டார். இவரது ஆராய்ச்சி பருவ கால மேகம், துணை பருவகால மாறுபாடு ஆகியவற்றின் அடிப்படை அம்சத்தை கண்டுபிடிக்க வழிவகுத்தது. பருவமழை என்பது நிலம் மற்றும் கடல் சார்ந்து எழும்பும் காற்று மட்டுமல்ல, மாறாக பருவகால அளவிலான நிலப்பரப்பும், பருவகால இடம்பெயர்வும் ஒரு வெளிப்பாடாகும். விவசாயிகளுடன் இணைந்து, இந்தியாவின் பல்வேறு பகுதிகளில் ஏற்படும் மழைவீழ்ச்சியின் மாறுபாட்டிற்கு ஏற்றவாறு விவசாயத்தைப் பெருக்குவதற்கான வழிகளை ஆராய்ந்தார்.  

## இளமை வாழ்க்கை

1944 ஆண்டு புனேவில் பிறந்தார். கடுமையான வறட்சியில் மக்களுக்கு உதவியதற்காக அறியப்பட்ட டோங்க் மாநிலத்தின் அமைச்சர் என்ற பெருமைக்குரிய வம்சாவழியிலிருந்து வந்தவர். இவருடைய தாத்தாவும் அப்பாவும் மருத்துவர்களாகப் பணிபுரிந்துள்ளனர். அதே நேரத்தில், இவருடைய தாத்தா ஒரு சுதந்திர போராளியாகவும் காலனித்துவ ஆட்சிக்கு எதிராகப் பல தீவிரமான போராட்டத்தில் பங்கேற்பாளராக இருந்துள்ளார். இவருடைய தாய் ஒரு மராத்தி எழுத்தாளர் ஆவார்.  

புனேவில் ஆரம்பக் கல்வியை மராத்திய மொழியில் பயின்றார். பின்னர், ஆந்திர பிரதேசத்தில் உள்ள "ரிஷி வேலி" என்ற பள்ளியில் தங்கி பயின்றார். பின்னர் புனே திரும்பி வந்து பெர்குசன் கல்லூரியில் இயற்கை அறிவியல் , வேதியியல், இயற்பியல் மற்றும் கணிதம் ஆகியவற்றைப் பயின்றார். இந்த சமயத்தில் மாதவ் காட்கில் என்பவருடன் சேர்ந்து விஞ்ஞான வாழ்க்கையைத் தொடர முடிவு செய்தனர். அவர்கள் இருவரும் ஹார்வார்ட் பல்கலைக்கழகத்தில் அனுமதிக்கப்பட்டனர்,  

## மீண்டும் இந்தியாவில்
1971 வாக்கில் தன்னுடைய கணவருடன் இந்தியா திரும்பினார். இந்திய வெப்ப மண்டல வானிலை ஆராய்ச்சி நிறுவனத்தில் இரண்டாண்டுகள் பணி புரிந்தார். இக்காலத்தில் ஆர். அனந்தகிருஷ்ணன், டி. ஆர். ஷிகா போன்ற ஆராய்ச்சியாளர்களுடன் பணிபுரிந்துள்ளார். விஞ்ஞான ஆராய்ச்சிக்கான மையத்தில் உறுப்பினராக நியமிக்கப்பட்டார். அவருடைய கணவரும் ஒரு கணித சுற்றுச்சூழல் நிபுணராகவும் பணிபுரிந்தார். அங்கே ஒரு வளிமண்டல மற்றும் கடல்சார் அறிவியல் மையம் ஒன்று ஏற்படுத்தப்பட்டது.  

## குடும்ப வாழ்க்கை
சுற்றுச்சூழல் நிபுணரான மாதவ் காட்கில் என்பவரைத் திருமணம் புரிந்து கொண்ட இவருக்கு ஒரு மகள்,ஒரு மகன் உண்டு.  

## மேலும் பார்க்க
- மாதவ் காட்கில்
# அல்-லாத்



**அல்-லாத்** (**Al-Lat**) (, ), இசுலாம் சமயம் தோன்றுவதற்கு முன்னர் பண்டைய அண்மை கிழக்கின் அரேபிய தீபகற்பத்தின் பகுதிகளில், குறிப்பாக, ஹெஜாஸ், வடக்கு அரேபியா மற்றும் சிரியாவின் பல்மைரா பகுதிகளின் செமிடிக் மொழிகள் பேசிய பழங்குடி மக்கள் வழிபட்ட பெண் தெய்வங்களில் ஒருவராவர்.  
போர், அமைதி மற்றும் செழிப்பத்திற்கான தேவதையான *அல்-லாத்* தெய்வத்தின் அக்காவும், பெண் தேவதையும், விதியின் கடவுளுமான மனாத் ஆவார். இவரது மற்றொரு சகோதரி அல்-உஸ்ஸா வலிமைக்கான பெண் தெய்வம் ஆவார். இம்மூன்று பெண் தெய்வங்கள் முப்பெரும் தேவியர் எனப்பட்டனர்.  

## குரானில் பெண் உருவச்சிலைகள்
குரான், சுரா 53:19 மற்றும் 20-இல் அல்-லாத், அல்-உஸ்ஸா மற்றும் மனாத் ஆகிய பெண்களின் உருவச்சிலைகள் குறித்துள்ளது.  

## இசுலாமிற்கு பின்
அரேபிய தீபகற்பத்தில் கிபி ஏழாம் நூற்றாண்டில் இசுலாம் சமயம் வளர்ச்சிய அடைந்த போது, சிறு தெய்வ வழிபாடுகள் நிறுத்தப்பட்டதுடன், அத்தெய்வங்களுக்குரிய உருவச்சிலைகளும், கோயில்களும் அழிக்கப்பட்டது.  

## தற்காலத் தாக்கங்கள்
சிரியா நாட்டின் பல்மைரா நகரத்தின் தொன்மை வாய்ந்த அல்-லாத் கோயிலின் சிங்க வாகன சிற்பத்தை 2015-இல் இசுலாமிய அரசு தீவிரவாதிகளால் கடுமையாகச் சேதப்படுத்தப்பட்டது. தற்போது இச்சிங்கச் சிற்பத்தை மறுசீரமைத்து திமிஷ்குவில் உள்ள தேசிய அருங்காட்சியகத்தில் வைக்கப்பட்டுள்ளது.  

## இதனையும் காண்க
- மனாத்
- அல்-உஸ்ஸா
- இசுலாமுக்கு முந்திய அரேபியாவின் சமயம்
# அக்பர் பாஷா

**அக்பர் பாஷா** ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1991 ஆம் ஆண்டு வேலூர் மக்களவைத் தொகுதியில் , இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.  

## பிறப்பு
16 ஜூன் 1931 ஆம் ஆண்டு வேலூர் மாவட்டம் ஆம்பூரில் ஹயாத் பாஷா சாஹிப் என்பவருக்கு மகனாகப் பிறந்தார்.  

## கல்வி
இளங்கலை பட்டத்தினை சென்னை மாநில கல்லூரியிலும் , இளங்கலை தொழில்நுட்ப பட்டத்தினை அழகப்பர் தொழில்நுட்பக் கல்லூரியிலும் பயின்று பெற்றார்.  

## தொழில்
- தொழிலதிபர்
- பொறியாளர்
- கல்வி ஆலோசகர்
- விவசாயம்
- அரசியல் மற்றும் சமூக ஆர்வளர்

## பொறுப்புகள் - அரசியல்
- இந்திய தேசிய காங்கிரசின் ஆம்பூர் நகர தலைவர்.
- இந்திய தேசிய காங்கிரசின் மாநில குழு உறுப்பினர்.
- 1970 - 1976 வரை வேலூர் மாவட்ட இந்திய தேசிய காங்கிரசின் துணை தலைவர்.
- 1975 - 1976 ஆம்பூர் லயன்ஸ் கிளப் தலைவர். மற்றும் ஆயுட்கால உறுப்பினர்.
- 1976 - 1978 வரை வேலூர் மாவட்ட இந்திய தேசிய காங்கிரசின் பொருளாலர்.
- 1978 - 1980 வரை மாநில சிறுபான்மை பிரிவு துணை தலைவர் மற்றும் தலைவர்.
- 1991 வேலூர் மக்களவைத் தொகுதி உறுப்பினர்.

## பொறுப்புகள் - பிற
- பொதுச் செயலாளர் மற்றும் செய்தித் தொடர்பாளர், மஸ்ஹருல் உலும் கல்லூரி, ஆம்பூர்.
- தலைவர் - தோல் பதனிடுவோர் சங்கம், ஆம்பூர்.
- பொருளாளர், இந்திய முடிக்கப்பட்ட தோல் உற்பத்தி மற்றும் ஏற்றுமதியாளர்கள் சங்கம், சென்னை.
- பொருளாளர், தேசிய வர்த்தக சம்மேளனம், சென்னை.
- தமிழக அரசு, விற்பனை வரி குழு உறுப்பினர்.
- நிர்வாக இயக்குநர், மெட்ராஸ் எம்.பீ, அக்பர் லெதர்ஸ் லிமிடெட், சென்னை.
- பங்குதாரர், வாக்மேன் ஷூஸ், சென்னை.
- உறுப்பினர், ஐ.எஸ்.ஐ (இப்போது பிஐஎஸ் ), புது தில்லி.
- உறுப்பினர், வணிகர் ஆலோசனைக் குழு,
- தமிழ்நாடு அரசு; பணியாளர் பணியாளர்களுக்கான குறைந்தபட்ச ஊதிய ஆலோசனைக் குழு உறுப்பினர்.
- மத்திய லெதர் ரிசர்ச் இன்ஸ்டிடியூட்டின் உறுப்பினர்,
- தேர்ந்தெடுக்கப்பட்ட குழு உறுப்பினர், ஆர் & டி செல், லெதர் ஏற்றுமதி மேம்பாட்டு கவுன்சில், சென்னை.
- உறுப்பினர், பாடத்திட்டங்கள் தயாரித்தல் குழு, லெதர் டெக்னாலஜி பாடநெறி, சென்னை பல்கலைக்கழகம்.
- உறுப்பினர், தொழில்நுட்ப பயிற்சி திட்டத்தின் ஆலோசனைக் குழு, தோல் பதனிடும் கழிவுப்பொருள் சிகிச்சைக்கான டாஸ்மாக்ஸ் பிரதிநிதி கோர் கமிட்டி.
- செயலாளர், அனைத்திந்திய தோல் ஏற்றுமதியாளர்கள் சங்கம், சென்னை.
- துணைத் தலைவர், தனியார் கல்லூரிகளின் மேலாண்மை சங்கம், சென்னை.
- பேங்கி ஹையத் பாஷா சாஹேப் ஸ்கூல் டிரஸ்ட் முதன்மை நிர்வாகி மற்றும் பொறுப்பாளர்.

## பொழுதுபோக்குகள்
டென்னிஸ், டேபிள் டென்னிஸ் மற்றும் செஸ்
# லியோன் கூப்பர்



**லியோன் என் கூப்பர்** (*Leon N Cooper*, 28 பிப்ரவரி 1930 – 23 அக்டோபர் 2024) அமெரிக்க இயற்பியலாளரும் நரம்பிணைப்புகளின் மீக்கடத்துத்திறன் குறித்து ஆய்வு செய்து இயற்பியலுக்கான நோபல் பரிசு பெற்றவரும் ஆவார். இவருடன் நோபல் பரிசினைப் பகிர்ந்து கொண்டவர்கள் ஜான் பார்டீன், ஜான் ராபர்ட் சிறீபர் ஆகியோராவர்.. மேலும் மீக்கடத்துத் திறன் பற்றிய பி.சி.ஸ் கோட்பாட்டினை விரிவாக்கி சீர் செய்தவர்கள் ஆவார்கள். நரம்பிணைப்புகளின் மீள்தன்மை (பி.சி.எம் ஆய்வு) குறித்த ஆய்வு இவரது பெயரால் கூப்பர் ஜோடி ஆய்வு என அழைக்கப்படுகிறது.  

## கல்வியும் பணிகளும்
கூப்பர் 1947 ஆம் ஆண்டில் பிராங்க்ஸ் அறிவியலுக்கான உயர்நிலைப் பள்ளியில் பட்டம் பெற்றார்.. 1951 இல் இளங்கலைப் பட்டமும் இவர் ஒருவருட காலம் உயர்தர கல்விக்கான நிறுவனத்திலும், இல்லினாய்ஸ் பல்கலைக்கழகத்திலும் ஓஹியோ பல்கலைக் கழகத்திலும் பனியாற்றினார். பின்பு 1958 இல் பிரவுன் பல்கலைக்கழகத்திலும் பணியில் சேர்ந்தார்.  

அவர் இன்ஸ்டிடுயூட் ஆஃப் அட்வான்ஸ்டு ஸ்டடி மற்றும் சுவிட்சர்லாந்தின் ஜெனீவா நியூக்ளியர் ஆய்வுக்கான ஐரோப்பியக் கூட்டமைப்பு உட்பட்ட பல்வேறு கல்வி நிறுவனங்களில் ஆராய்ச்சி மேற்கொண்டார். கொலம்பியா பிராட்கேஸ்டிங் சிஸ்டம் என்ற நிறுவனம் தயாரித்த நகைச்சுவைத் திரைப்படமான *தி பிக் பேங் தியரியில்* இடம்பெற்ற கதாபாத்திரமான ஷெல்டன் கூப்பர், என்ற பாத்திரப் பெயர் இவருடைய நினைவால் பின்னாளில் பெயரிடப்பட்டதாகும்.  

## உறுப்பினரும் பெருமதிகளும்

- அமெரிக்கன் பௌதீக சங்கத்தின் உறுப்பினர்
- கலை மற்றும் அறிவியல் அமெரிக்க அகாடமி உறுப்பினர்
- அறிவியல் தேசிய அகாடமியின் உறுப்பினர்
- அமெரிக்கன் தத்துவ சங்கத்தின் உறுப்பினர்
- அறிவியல் முன்னேற்றத்திற்கான அமெரிக்க சங்கத்தின் உறுப்பினர்
- நரம்பியல் ஆராய்ச்சி திட்ட இணை உறுப்பினர்
- ஆல்ஃபிரெட் பி. சலோன் ஃபவுண்டேஷனின் ஆராய்ச்சி உறுப்பினர் (1959-1966)
- ககன்ஹைம் நிறுவன உறுப்பினர்(1965-66)
- இயற்பியலுக்கான நோபல் பரிசு (1972)
- தேசிய அறிவியல் அகாடமியில் (1968) இயற்பியலுக்கான காம்ஸ்டாக் பரிசினை சிரீபருடன் பகிர்ந்துகொண்டார்.
- கொலம்பியா பல்கலைக் கழகத்தின் முன்னாள் மாணவப்பேராசிரியர் விருது பெற்றார்
- டெஸ்கார்ட்ஸ் பதக்கம் , அகாடமி டி பாரிஸ், யுனிவர்சிட்டி ரெனெ டெஸ்கார்ட்ஸ் ஆகியவற்றைப் பெற்றார்.
- கொலம்பியா கல்லூரியின் ஜான் ஜே விருது (1985)
- ஏழு மதிப்புறு முனைவர் பட்டம்
# அல்-உஸ்ஸா



**அல்-உஸ்ஸா** (**Al-ʻUzzā**) அரேபியத் தீபகற்பத்தில், இசுலாம் எழுச்சிக்கு முன்னர் குறைசி மக்களால் வணங்கப்பட்ட, மூன்று பெண் தெய்வங்களில் ஒரு பெண் தெய்வம் ஆவர். காதல், வலிமை மற்றும் காவலுக்கான தேவதையான அல்-உஸ்ஸாவின் சகோதரிகள் மனாத் மற்றும் அல்-லாத் ஆவார்.  

இசுலாம் எழுச்சிக்கு பின்னர் கிபி 630-இல் காபாவில் இருந்த அல்-உஸ்ஸா, மனாத், அல்-லாத் போன்ற பெண் தெய்வங்களின் சிலைகள் உள்ளிட்ட 360 உருவச்சிலைகள் தகர்க்கப்பட்டது.  

## குரானில் பெண் உருவச்சிலைகள்
குரான், சுரா 53:19 மற்றும் 20-இல் அல்-லாத், அல்-உஸ்ஸா மற்றும் மனாத் ஆகிய பெண்களின் உருவச்சிலைகள் குறித்துள்ளது.  

## இதனையும் காண்க
- மனாத்
- அல்-லாத்
- குறைசி மக்கள்
- இசுலாமுக்கு முந்திய அரேபியாவின் சமயம்
# மணிக்கட்டு எலும்புகள்



**மணிக்கட்டு எலும்புகள்** (ஆங்கிலம்:**Carpals** - இலத்தின்:****) என்பவை கையின் மணிக்கட்டில் அமைந்த 8 சிறு எலும்புகள் ஆகும்.  

## அமைப்பு
முதல் வரிசை மணிக்கட்டு எலும்புகள் அரந்தி, ஆரை எலும்புகளுடன் இணைந்து மணிக்கட்டு மூட்டின் பகுதிகளை உருவாக்குகிறது. இரண்டாம் வரிசை மணிக்கட்டு எலும்புகள் அங்கை முன்னெலும்புகளுடன் இணைந்துள்ளது. இந்த எலும்புகள் கையில் அசைவுகளை உண்டாக்கும் தசைகளுடன் பிணைக்கப்ட்டுள்ளது. சில பறவை இனங்களில் எலும்புகள் இணைந்து காணப்படுகிறது.  

- **முதல் வரிசை மணிக்கட்டு எலும்புகள்**
- படகெலும்பு (Scaphoid)
- பிறைக்குழி எலும்பு (Lunate)
- முப்பட்டை எலும்பு(Triquetrum)
- பட்டாணி எலும்பு (Pisiform)

- **இரண்டாம் வரிசை மணிக்கட்டு எலும்புகள்:**
- சரிவக எலும்பு (Trapezium)
- நாற்புறவுரு எலும்பு (Trapezoid)
- தலையுரு எலும்பு (Capitate)
- கொக்கி எலும்பு (Hamate)
# மெர்சி எதிரிசிங்க

**மெர்சி எதிரிசிங்க** (பிறப்பு 1945/1946-17 மார்ச் 2014) இலங்கை<nowiki/>யின் பிரபலமான நடிகையும் பாடகியும் ஆவார். 1964 ஆம் ஆண்டில் *நாவக மடலா* என்ற பாடலை பாடினார். இதுவே இவரின் முதல் பாடலாகும். 1966 ஆம் ஆண்டில் தன் நடிப்புப் பணியைத் துவக்கினார். *தாராவே இகிலேதி (டக்ஸ் பிளய்)* என்ற இவர் பாடிய பாடல் பிரபலமானது. இப் பாடலுக்கு லூசியன் புளத் சிங்கள இசையமைத்தார். குணதாச கபுகே இசையமைத்த *மட லெகின தரவன்* என்ற வெற்றிப் பாடலையும் பாடினார். நகைச்சுவை தொலைக்காட்சி நிகழ்ச்சிகளிலும், வானொலி நாடகங்களிலும் பாத்திரம் ஏற்றுள்ளார். *வினோத சாமா* என்ற புகழ்பெற்ற வானொலி நிகழ்ச்சியில் அனெஸ்லி டயஸ், பெர்தி குணல்டிகே, மற்றும் சாமுவேல் ரொட்ரிகொ ஆகியோருடன் இணைந்து பங்கு கொண்டார்.  

## வாழ்வும் பணியும்
மெர்சி எதிரிசிங்க கிரேஸ் பெரேரா, டொன் லோரன்ஸோ எல்வின் எதிரிசிங்க ஆகியோரின் புதல்வியாவார். மெர்சி கத்தோலிக்கர். இவர் குடும்பத்தில் மூன்றாவது பிள்ளை.  

மெர்சியின் கணவர் லலித் கொடவெல களுத்துறை<nowiki/>யைச் சேர்ந்த பௌத்த மதத்தவர். இத் தம்பதியினருக்கு குழந்தைகள் இல்லை. திருமணத்திற்கு பின் பயணமொன்றை மேற்கொள்ளும் போது ரசிகர்களின் வேண்டுகோளுக்கு இணங்க லும்பினி திரையரங்கில் *முத்து குமரி* என்ற மேடை நாடகத்தில் மெர்சி நடித்தார்.  

1966 ஆம் ஆண்டில் ரத்னவின் *உகுரட்ட ஹொர பெஹத்* என்ற மேடை நாடகம் இவரது முதல் மேடை நாடகமாகும். மெர்சி ரன்கந்த, சீலாவதி  ஆகிய மேடை நாடகங்கள் உட்பட பல மேடை நாடகங்களில் பாத்திரமேற்று நடித்திருக்கின்றார். இவர் திறமையான நடிகை மட்டுமல்ல நல்ல பாடகியும் நகைச்சுவை நடிகையும் ஆவார்.  

## இறப்பு
மரணத்திற்கு இரு வருடங்களுக்கு முன்பு அறுவை சிகிச்சைக்கு உட்படுத்தப்பட்டார். பின்பு இடுப்பு வலியினால் அவதிப்பட்டார். 17 மார்ச் 2014 இல் தனது 68வது வயதில் கம்பகாவில் ஒரு தனியார் மருத்துவமனையில் காலமானார்.  

## விருதுகள்
1974 ஆம் ஆண்டு மெர்சி மாநில நாடக விழாவில் ஆர். ஆர். அமரகோனின் ‘*இதம*’ மேடை நாடகத்தில் பாத்திரமேற்று நடித்தமைக்கு சிறந்த நடிகை விருதை வென்றார். மேலும் சிறந்த நடிகைக்கான விருதை 1975, 1976 ஆம் ஆண்டுகளில் வென்றார்.  

2014 ஆம் ஆண்டில் மாநில நாடக விழாவில் தமது ஐம்பது ஆண்டுகள் கலையுலக பங்களிப்புக்காக வாழ்நாள் சாதனையாளர் விருதை வென்றார்.  

## மேடை நாடகங்கள்

- உகுரட்ட ஹொர பெகத்
- ரன் கந்த
- சீலாவதி
- விஷ்வ சுந்தரி
- முத்து குமரி
- தாரவோ இகலதி
- இதம
- துன்ன தனு கமுவ
- அல்லப்பு கெதர
- தௌலோ தொனி

## வானொலி
மெர்சியின் குரல் இலங்கை வானொலி நாடகங்களில் பிரபலமானது.  

- முவன்பெலஸ்ஸ
- வஜிர
- சமனல பெத்தா
- ஹன்திய கெதர
- வினோத சமய

## இசை அல்பம்

- கயய் மெர்சி கீ
- மல வடகர பம்பர ரெனா

## திரைப்பட விபரங்கள்

- இல. இலங்கை சினிமா துறையின் இலங்கை திரைப்படங்களின் எண்ணிக்கையை குறிக்கின்றது.

| 1976 | 342 | *தியாமனதி* | குணாவின் மனைவி |  |
| --- | --- | --- | --- | --- |
| 1979 | 417 | *பலகட்டியோ* | சோமா அக்கா |  |
| 1979 | 435 | *நுவன் ரேணு* |  |  |
| 1984 | 606 | *முத்து மெனிக்கே* |  |  |
| 1989 | 688 | *ஒக்கம ரஜரு* |  |  |
| 1990 | 704 | *ஹோதின் நெத்தம் நரகின்* |  |  |
| 1990 | 714 | *ஹித ஹொந்த புதக்* |  |  |
| 1991 | 725 | *ஆசய் பயய்* |  |  |
| 1994 | 801 | *தவல புஸ்பயா* |  |  |
| 1994 | 808 | *மவ்பிம வீரயோ* |  |  |
| 1995 | 828 | *தேவ்யானி சத்யா சுரகின்ன* | ஜூன் |  |
| 1996 | 847 | *ரத்தரன் மல்லி* |  |  |
| 1997 | 871 | *புதுனி மட வசன்ன* | நலிகா |  |
| 2017 | 1286 | *செல்லம் நெத்தம் வல்லம்* | பொஸ்துமஸ் வெளியீடு | } |
# படகெலும்பு



**படகெலும்பு** (ஆங்கிலம்:**Scaphoid**) 8 மணிக்கட்டு எலும்புகளில் ஒன்று. முதல் வரிசையில் அமைந்த பெரிய மணிக்கட்டு எலும்பு இதுவே ஆகும்.  

## அமைப்பு
8 மணிக்கட்டு எலும்புகளில் ஒன்றான படகெலும்பு முதல் வரிசையில் அமைந்த வெளிப்புற எலும்பு. இது 5 எலும்புகளுடன் இணைந்துள்ளது. மேற்புறம் ஆரை எலும்புடன், கீழ்புறம் சரிவக எலும்பு மற்றும் நாற்புறவுரு எலும்புடன், உட்புறம் பிறைக்குழி எலும்பு மற்றும் தலையுரு எலும்புடன் இணைந்துள்ளது.
# ஜிசாட்-31



**ஜிசாட்-31** (GSAT-31) என்பது இந்தியாவின் தொலைத்தொடர்பு செயற்கைக்கோள் ஆகும். இந்த செயற்கைக்கோள் இந்தியாவின் 40-ஆவது தகவல் தொடர்பு செயற்கைக்கோள் ஆகும். இந்த செயற்கைக்கோள் இந்திய விண்வெளி ஆய்வு மையத்தால் உருவாக்கப்பட்டு 2019 ஆம் ஆண்டு பெப்ரவரி 6 ஆம் நாள் அதிகாலை 2.33 மணியளவில் பிரெஞ்ச் கயானாவில் உள்ள கொரூவ்வில் இருந்து கனரக ஐரோப்பிய ஏவுகலமான ‘ஏரியன்-5’ மூலம் வெற்றிகரமாக விண்ணில் ஏவப்பட்டு நிலைநிறுத்தப்பட்டது. இந்த செயற்கைக்கோளின் எடை 2,536 கிலோ ஆகும். இதன் ஆயுள் காலம் 15 ஆண்டுகள் ஆகும்.  

## பயன்பாடு

இந்த செயற்கைக்கோளின் மூலம் இந்தியாவின் முக்கிய நிலப்பகுதியும், தீவுப்பகுதிகளும் பலன் பெறும். விசாட் பிணையம், தொலைக்காட்சி இணைப்பு, எண்ணிம செயற்கைக்கோள் செய்தி சேகரிப்பு, நேரடியான வீடுகளுக்கான தொலைக்காட்சி சேவை, செல்லிடத் தொலைபேசி சேவை ஆகியவற்றுக்கும் பயன்படும்.
# பிறைக்குழி எலும்பு



**பிறைக்குழி எலும்பு** (ஆங்கிலம்:**Lunate**) கையில் உள்ள 8 மணிக்கட்டு எலும்புகளில் ஒன்று.  

## அமைப்பு
பிறைக்குழி எலும்பு முதல் வரிசை எலும்புகளில் நடுவே அமைந்த எலும்பு ஆகும். இது அரை நிலா வடிவ உட்புற குழியான அமைப்பை கொண்டதால் இப்பெயரை பெற்றது. இது 5 எலும்புகளுடன் இணைந்துள்ளது இவை முறையே மேற்புறம் ஆரை எலும்புடன், கீழ்புறம் தலையுரு எலும்பு மற்றும் கொக்கி எலும்புடன், வெளிப்புறம் படகெலும்புடன், உட்புறம் முப்பட்டை எலும்புடன் இணைந்துள்ளது.
# கூபா, ஈராக்



**கூபா** (**Kufa**) ஈராக் நாட்டின் தலைநகரமான பாக்தாத் நகரத்திற்கு தெற்கே 170 கி.மீ. தொலைவிலும், நஜாப் மாகாணத் தலைமையிடமான நஜாப் நகரத்திற்கு வடகிழக்கே 10 கி.மீ. தொலைவிலும் உள்ள நகரம் ஆகும். கூபா நகரம், யூப்பிரடீஸ் ஆற்றின் கரையில் அமைந்துள்ளது.  
2003-இல் கூபா நகரத்தின் மக்கள்தொகை 1,10,000 ஆகும். சம்மாரா, கர்பலா, கதிமியா மற்றும் நஜாப் நகரங்களுடன், கூபா நகரமும் சியா இசுலாமியர்களின் முக்கிய நகரமாக உள்ளது.  

நான்காம் ராசித்தீன் கலிபா, கிபி 639-இல் கூபா நகரத்தை நிறுவி, தலைநகரை கூபா நகரத்திற்கு மாற்றினார். கிபி ஏழாம் நூற்றாண்டில் கலிபா உமர், கூபா நகரத்தில் பெரிய மசூதியை கட்டினார்
# முப்பட்டை எலும்பு



**முப்பட்டை எலும்பு** (எலும்பு:**Triquetrum**) 8 மணிக்கட்டு எலும்புகளில் ஒன்றாகும். பிறைக்குழி எலும்பு மற்றும்  
பட்டாணி எலும்பு இடையில் அமைந்துள்ளது.  

## அமைப்பு
இது முதல் வரிசை மணிக்கட்டு எலும்புகளில் உட்புறம் அமைந்த எலும்பு ஆகும். இது முக்கோன வடிவ எலும்பு ஆகும். இது 3 எலும்புகளுடன் இணைந்துள்ளது.  
வெளிப்புறம் பிறைக்குழி எலும்புடன், முன்புறம் பட்டாணி எலும்புடன் மற்றும் கீழ்புறம் கொக்கி எலும்புடன் இணைந்துள்ளது. மேற்புறம் அரந்தி எலும்புடன் முக்கோண வடிவ மூட்டு இணைப்பு மூலம் இணைந்துள்ளது.
# தேபேந்திரநாத் தாகூர்



**தேபேந்திரநாத் தாகூர்** (Debendranath Tagore 15 மே 1817 - 19 சனவரி 1905) இந்து மெய்யியலாளர்கள், மத சீர்திருத்தவாதியாகவும் திகழ்ந்தவர். இவர் பிரம்ம சமாஜத்தில் (பிராமண சமூகம்) முக்கிய பங்களித்து இந்துமத சீர்திருத்தவாதியாக வகுத்தவர். 1848 ஆம் ஆண்டில் துவங்கிய பிரம்மோ மதத்தில் நிறுவியவர்களில் ஒருவராவார்.  

இவர் 15 மே 1817 அன்று கொல்கத்தாவில் பிறந்தார். இவரது தந்தையார் தொழிலதிபரான துவார்க்கநாத் தாகூர். இந்து மதத்தில் ஆழ்ந்த நம்பிக்கையுள்ளவர். உபநிடத்தை நன்றாக பயின்றவர். இவரது இயக்கமான தத்துவபோதினி சபாவும் பிரம்மோ சபாவும் இணைந்து பிரம்மோ சமாஜ் 1848ஆம் ஆண்டில் துவங்கியது.  

## தாகூர் பாரி(தாகூர்களின் வீடு)
தேபேந்திரநாத் தாகூர் வடமேற்கு கொல்கத்தாவில் ஜோராசங்கோ தாகூர் பாரி எனக் கூறப்படுகின்ற தாகூர்களின் வீட்டில் பிறந்தார். பின்னர் ஜோராசங்கோ தாகூர் பாரி ரபீந்திர பல்கலைக்கழகமாக மாற்றப்பட்டது. 300 ஆண்டுகளாக கொல்கத்தாவில் தாகூர் குடும்பம் ஒரு முன்னணி குடும்பமாக திகழ்ந்தது. இக்குடும்பத்தில் நிறைய நபர்கள் வணிகம், சமுகம், மத சீர்திருத்தம், இலக்கியம், கலை மற்றும் இசை ஆகிய துறைகளில் முக்கிய பங்களித்துள்ளனர்.  

## பிள்ளைகள்
தேபேந்திரநாத் தாகூர் சாரதா தேவியை (1830 - 1875) மணந்து பதினைந்து பிள்ளைகளைப் பெற்றார்..  

துவிஜியேந்திரநாத் தாகூர் (1840-1926) இசையமைப்பாளர், அறிஞராவார். வங்காள மொழியில் சுருக்கெழுத்துகளும் இசைக்குறியீடுகளும் துவங்கியவர்.  

சத்யேந்திரநாத் தாகூர் (1842-1923) முதல் இந்திய அரசமைப்புச் சேவகராக இணைந்தவர்.  

ஹேமேந்திரநாத் தாகூர் (1844-1884) விஞ்ஞானியான இவர் இக்குடும்பத்தில் முக்கிய பங்களித்தவர். தற்போது ஆதிதர்ம மதமாக கருதப்படும் நவீன பிரம்மோத்துவத்தில் பொறுப்பேற்றவர்.  

ஜோதிரிந்திரநாத் தாகூர் (1849-1925) கலை மற்றும் இசை ஆகிய துறைகளில் முக்கிய பங்களித்த அறிஞராவார்.  

ரபீந்திரநாத் தாகூர் (1861-1941) இளைய மகனான இவர் தேசிய கீதத்தை இயற்றியவர். இலக்கியத்திற்கான நோபல் பரிசை பெற்றவர். விசுவபாரதி பல்கலைக்கழகத்தை நிறுவியவர்.  

பிரேந்திரநாத், புன்யேந்திரநாத், புதேந்திரநாத் மற்றும் சோமேந்திரநாத் ஆகியோர் மற்ற மகன்களாவர்.  

சவுதாமினி, சுகுமாரி, சரத்குமாரி, சுவர்ணகுமாரி மற்றும் பர்னகுமாரி ஆகியோர் மகள்களாவர்.  

## இயற்றிய நூல்கள்
**வங்காள மொழியில்**  

- பங்கள பாஷய் சன்ஸ்கிருத வியாகரன் (1838)
- பிரம்மோதர்மா (1849)
- ஆத்மதத்துவவித்யா (1852)
- பிரம்மோதர்மா மத் ஓ பிஸ்வாஸ் (1860)
- பஸ்சிம் பிரதேஷார் துர்பிக்‌ஷ உபஷம் சஹஜ்ய சங்கரஹர்தே பிரம்மோ சமஜே பக்ரிதா (1861)
- பிரம்மோதர்மா பியாகியன், பகுதி 1 (1861)
- கலிகதா பிரம்மோசமஜே பக்ரிதா (1862)
- பிரம்மோ பிபஹ பிரனளி (1864)
- பிரம்மோ சமஜே பஞ்சபிங்சதி பத்சரேர் பரிக்‌ஷித பிரித்தந்தா (1864)
- பிரம்மோ தர்மர் அனுஸ்தன்-பதட்டி (1865)
- போவானிபூர் பிரம்மவித்யாலயர் உபதேஷ் (1865-66)
- பிரம்மோதர்மா பியாகியன், பகுதி 2 (1866)
- மாசிக் பிரம்மோ சமஜே உபதேஷ் (1882)
- பிரம்மோதர்மா பியாகியன் (1885)
- ஞான் ஓ தர்மர் உன்னதி (1893)
- பரலோக் ஓ முக்தி (1895)
- அத்யோஜிவாணி (1898)
- பத்ரவளி (கடிதங்களின் தொகுப்புகள் 1850-87ல் இயற்றப்பட்டது)

**ஆங்கிலத்தில்**  

- மெய்ப்பிக்கப்பட்ட வேதாந்தக் கோட்பாடுகள் (1845)
- சுயசரிதை (வங்களமொழியிலிருந்து மொழிபெயர்க்கப்பட்டது. ஆத்மஜிவானி, சத்யேந்திரநாத் தாகூர், 1914)
# குறைசி மக்கள்

ஒட்டிய ஹெஜாஸ் பிரதேசத்தின் (பச்சை நிறம்) ஜித்தா, மக்கா, மதீனா, தபூக் மற்றும் யாம்பு நகரங்கள்]]  

**குறைசி மக்கள்** (**Quraysh**) அரேபிய தீபகற்பத்தில் குறிப்பாக செங்கடலை ஒட்டிய ஹெஜாஸ் பகுதிகளில் வாழ்ந்த அராபிய வணிக குலத்தினர் ஆவார். குறைசி இனக்குழுவின் *பனு ஹசிம்* (Banu Hashim) குலத்தில் முகமது நபி பிறந்தார்.  

இசுலாம் தோன்றுவதற்கு முன்னிருந்தே மெக்கா நகரம் மற்றும் அதனுள் அமைந்த காபா வழிபாட்டுத் தலம் குறைசி இன மக்களின் கட்டுப்பாட்டில் தொடர்ந்து இருந்தது.  

குறைசி இனக்குழுவினர், கிபி 630-இல் இசுலாமில் சேரும் வரை, முகமது நபியையும், அவரது தோழர்களையும் கடுமையாக எதிர்த்தனர். முகமது நபிக்குப் பின்னர், குறைசி இன மக்களே ஒட்டுமொத்த இசுலாமியர்களின் கலீபாக்களாக இருந்தனர். அவைகள்: ராசிதீன் கலீபகம், (அபூபக்கர்), (உதுமான்) (661 – 750), உமையா கலீபகம் (முதலாம் முஆவியா) (661 – 750) மற்றும் அப்பாசியக் கலீபகம் (750–1258 & 1261–1517).  

## வரலாறு
### பதுருப் போர்

அரேபிய தீபகற்பத்தின் ஹெஜாஸ் பகுதியில் வாழும் குறைசிய இன மக்கள் இசுலாமை கடுமையாக எதிர்த்தனர். 17 மார்ச் 624 அன்று முகமது நபி தலைமையிலான இசுலாமியப் படைகளுக்கும், குறைசி படைகளுக்கும் பத்ரு எனுமிடத்தில் நடைபெற்ற போரில் குறைசி படையினர் தோற்றனர்.  

### மக்காவை குறைசியர்கள் இழத்தல்

முகமது நபி, 11 திசம்பர் 629 அன்று குறைசி இனத்தவர்களுக்கு எதிரான போரில் வெற்றி கொண்டு மக்காவை கைப்பற்றினார். இதன் பின்னர் குறைசிய இன மக்கள் அனைவரும் இசுலாமை ஏற்றனர்.